Ολεκσάντρ Ζιντσένκο

Ο Ολεκσάντρ Ζιντσένκο (15 Δεκεμβρίου 1996) είναι Ουκρανός ποδοσφαιριστής ο οποίος αγωνίζεται ως μέσος για λογαριασμό της Άρσεναλ και την εθνική ομάδα της Ουκρανίας. Ο Ζιντσένκο είναι ευέλικτος μέσος και μπορεί να λειτουργήσει σε πολλές θέσεις στην αριστερή πλευρά, όπως πλευρικός αμυντικός. Το 2019 αναδείχθηκε σε Ουκρανό παίκτη της χρονιάς. 

Ο Ζιντσένκο ξεκίνησε την καριέρα του από τη ρωσική ΦΚ Ουφά και το 2016 αποκτήθηκε από την Μάντσεστερ Σίτι έναντι 1,5 εκατομμυρίων λιρών. Με την Σίτι κατέκτησε 4 πρωταθλήματα, 4 Λιγκ Καπ και ένα FA Cup. Το 2022 αποκτήθηκε από την Άρσεναλ έναντι 30 εκατομμυρίων λιρών χωρίς τα μπόνους.

Πραγματοποίησε το ντεμπούτο του με την εθνική ομάδα τον Οκτώβριο του 2015. Έγινε ο νεότερος παίκτης που σκόραρε διεθνές γκολ με την εθνική Ουκρανίας, σε ηλικία 19 ετών και 165 ημέρες. Ήταν μέλος της εθνικής Ουκρανίας που συμμετείχε στο Euro 2016 και στο Euro 2020.

Παραπομπές 

Ουκρανοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ουκρανίας
Ουκρανοί ποδοσφαιριστές στο εξωτερικό
Ποδοσφαιριστές ΦΚ Ουφά
Ποδοσφαιριστές Μάντσεστερ Σίτι
Ποδοσφαιριστές Άρσεναλ
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Ευρωπαϊκού Πρωταθλήματος 2020
Ποδοσφαιριστές ΠΣΦ Αϊντχόφεν
Ξένοι ποδοσφαιριστές στην Αγγλία
Ποδοσφαιριστές Πρέμιερ Λιγκ
Ξένοι ποδοσφαιριστές στην Ολλανδία
Ποδοσφαιριστές Έρεντιβιζι